Document ID: 31987R3929

KOMISSION ASETUS (ETY) N:o 3929/87,
annettu 17 päivänä joulukuuta 1987,
viinialan sato-, tuotanto- tai varastoilmoituksista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (), sellaisena kuin se on viimeksi muutettuna asetuksella (ETY) N:o 3146/87 (), ja erityisesti sen 3 artiklan 4 kohdan, 36 artiklan 6 kohdan, 39 artiklan 7 kohdan ja 81 artiklan,
sekä katsoo, että
komission asetuksessa (ETY) N:o 2102/84 (), sellaisena kuin se on viimeksi muutettuna asetuksella (ETY) N:o 2528/87 (), säädettyjen sato-, tuotanto- ja varastoilmoitusten asiasisältöä koskevien muutosten ja selkeyden vuoksi olisi tehtävä koonnelma mainitusta asetuksesta,
asetuksen (ETY) N:o 822/87 3 artiklassa säädetään, että viiniyttämiseen tarkoitettujen rypäleiden tuottajat sekä rypälemehun ja viinin tuottajat ilmoittavat viimeisimmän sadon tuotemäärät; mainitussa artiklassa säädetään lisäksi, että viinin ja rypälemehun tuottajat sekä muut kauppiaat kuin vähittäiskauppiaat tekevät ilmoituksen viinivuoden lopussa hallussaan pitämistään varastoista,
asetuksen (ETY) N:o 822/87 39 artiklan soveltamiseksi olisi tunnettava tuotantomäärän lisäksi tuotos sitä hehtaaria kohti, jolta se saatiin; nämä tiedot voidaan koota tietyissä tapauksissa ainoastaan, jos tiedetään tuottajan saamien rypäleiden määrä; tämän vuoksi on syytä säätää viinituotantoilmoituksen lisäksi rypäleiden satoilmoituksesta,
tiettyjen eri ilmoituksissa annettujen tietojen on muun muassa mahdollistettava asetuksen (ETY) N:o 822/87 31 artiklassa säädetyn komission ennakkoarvion esittäminen kunkin viinivuoden alussa,
markkinoiden hallinnan helpottamiseksi on tarpeen vahvistaa päivämäärä, jona ilmoitusten on oltava valmiita; eri jäsenvaltioiden eri sadonkorjuuajankohtien vuoksi on syytä säätää niiden päivämäärien porrastamisesta, joina tuottajien ilmoitusten on oltava valmiita,
ei ole kuitenkaan tarpeen edellyttää, että tuottajat tekisivät kaksi ilmoitusta, jos kaikki tarpeellinen tieto voidaan esittää yhdessä viinin tuotantoilmoituksessa,
pienimmät tuottajat voidaan vapauttaa tästä velvollisuudesta, sillä heidän kokonaistuotantonsa edustaa vaatimatonta osaa yhteisön tuotannosta,
olisi tarkennettava osuustoiminnallisiin viininvalmistamoihin sovellettavaa järjestelmää,
luettavuuden parantamiseksi on ilmeisesti tarkoituksenmukaista säätää ilmoituksessa vaadittujen tietojen esittämisestä taulukoiden muodossa, mutta samalla olisi annettava jäsenvaltioiden päättää muodosta, jossa toimijoiden on annettava nämä tiedot; lisäksi on välttämätöntä, että päätetään päivämääristä, joihin mennessä jäsenvaltioiden on koottava yhteen ja toimitettava komissiolle kerätyt tiedot, sekä näiden toimitustavasta,
asetuksen (ETY) N:o 822/87 31 artiklan 2 kohdassa tarkennetaan, että ennakkoarviosta on käytävä ilmi pöytäviinien ja määritetyillä alueilla tuotettujen laatuviinien, jäljempänä "tmalaatuviinit", osuudet neuvoston asetuksen (ETY) N:o 823/87 () mukaisesti; tämän säännöksen noudattamiseksi on tarpeen, että tämä ero käy ilmi sekä toimijoiden tekemistä ilmoituksista että jäsenvaltioiden toimittamista varastoarvioista; lisäksi olisi määriteltävä luokka "muut viinit",
interventiovälineiden ja asetuksen (ETY) N:o 822/87 36 ja 39 artiklassa tarkoitettujen tislausten käyttöönotto edellyttää yksityiskohtaista tietoa kustakin tuotantoyksiköstä, erityisesti saatujen, myytyjen tai ostettujen tuotteiden luokista sekä viininviljelyalojen hehtaarituotoksesta,
ennakkoarvion laatiminen edellyttää, että jäsenvaltiot ovat arvioineet sadon ja varastot ennen kuin tuottajat ja kauppiaat tekevät ilmoituksensa,
on tarpeen hankkia riittävää ja puolueetonta tietoa yhteisön viinimarkkinoiden tilanteesta ja kehitysnäkymistä, jotta voitaisiin soveltaa yhteisestä markkinajärjestelystä annettuja säännöksiä; on kuitenkin selvää, että jäsenvaltiot voivat säätää kyseisten tietojen luottamuksellisuuden takaavista toimenpiteistä,
tietyissä jäsenvaltioissa viinit on luokiteltu tma-laatuviineiksi ja pöytäviineiksi kauan sato- ja varastoilmoitusten tekemiselle säädetyn päivämäärän jälkeen; kun asetuksessa (ETY) N:o 822/87 säädetyt interventiotoimenpiteet käynnistyvät, tämä tilanne saattaa johtaa siihen, että näiden jäsenvaltioiden tuottajat luokittelevat tuotantonsa sen mukaan, onko toteutettavista toimenpiteistä etua vai haittaa; tämä mahdollisuus saattaa johtaa vakaviin markkinoiden hallinnan häiriöihin, ja sitä on tämän vuoksi vältettävä; tämän vuoksi on syytä säätää, että ainoastaan ilmoituksiin merkittyjä pöytäviinimääriä koskevia tietoja voidaan käyttää interventiotoimenpiteiden toteuttamiseksi,
perusteellista tietoa viinialan tuotannosta ja varastoista voidaan saada tällä hetkellä ainoastaan asianomaisten tekemien sato- ja varastoilmoitusten perusteella; tämän vuoksi on syytä toteuttaa asianmukaiset toimenpiteet, jotta varmistettaisiin, että asianomaiset tekisivät mainitut ilmoitukset ja että nämä olisivat täydelliset ja tarkat, säätämällä ilmoitusten tekemättä jättämisestä tai väärien tai vaillinaisten ilmoitusten tekemisestä seuraavista rangaistuksista,
tuotannon erityisrakenteet ja Kreikassa havaitut hallinnolliset ongelmat oikeuttavat tämän jäsenvaltion tiettyjen luokkien tuottajien vapauttamisen väliaikaisesti velvollisuudesta tehdä satoilmoitus; olisi kuitenkin säädettävä toimenpiteistä, jotka mahdollistavat tietojen saamisen näiden tuottajien tuotoksesta hehtaaria kohti, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
ENSIMMÄINEN OSASTO
Tiettyjen viinialan toimijoiden tekemät sato-,
tuotanto- ja varastoilmoitukset
1 artikla
1. Viinirypäleitä tuottavat luonnolliset henkilöt tai oikeushenkilöt taikka henkilöiden ryhmittymät, jäljempänä "sadonkorjaajat", tekevät vuosittain jäsenvaltioiden nimeämille toimivaltaisille viranomaisille satoilmoituksen, joka sisältää vähintään liitteessä I, taulukossa A ja tarvittaessa taulukossa A a mainitut tiedot.
Satoilmoituksen tekemisestä vapautetaan kuitenkin:
P sadonkorjaajat, joiden viinirypäletuotanto on tarkoitettu kokonaisuudessaan sellaisenaan nautittavaksi tai kuivattavaksi tai jalostettavaksi suoraan rypäletäysmehuksi,
P sadonkorjaajat, joiden tilojen alasta on viiniköynnöksiä vähemmän kuin 10 aaria ja joiden satoa ei tulla pitämään kaupan missään muodossa.
2. Poiketen 1 kohdan ensimmäisestä alakohdasta jäsenvaltiot voivat vapauttaa satoilmoitusten tekemisestä:
P sadonkorjaajat, jotka jalostavat itse tai jalostuttavat omaan lukuunsa koko satonsa viiniksi,
P sadonkorjaajat, jotka ovat osakkaina tai jäseninä osuustoiminnallisessa viininvalmistamossa tai ryhmittymässä, joka toimittaa satonsa kokonaisuudessaan viinirypäleinä tai rypälemehuna tähän viininvalmistamoon tai tälle ryhmittymälle,
sanotun kuitenkaan rajoittamatta 2 artiklan mukaisten velvoitteiden soveltamista.
2 artikla
1. Sellaisten luonnollisten henkilöiden tai oikeushenkilöiden taikka näiden ryhmittymät mukaan lukien osuustoiminnalliset viininvalmistamot, jotka ovat
P tuottaneet viiniä
ja/tai
P pitävät hallussaan 5 artiklassa säädettyinä päivämäärinä muita tuotteita kuin viiniä,
on esitettävä vuosittain jäsenvaltioiden nimeämille toimivaltaisille viranomaisille vähintään liitteessä I olevassa taulukossa B määritellyt tiedot.
Tuotantoilmoituksen tekemisestä vapautetaan kuitenkin 1 artiklan 1 kohdan toisessa alakohdassa tarkoitetut luonnolliset henkilöt tai oikeushenkilöt taikka ryhmittymät sekä tuottajat, jotka saavat ostetuista tuotteista laitoksissaan alle 10 hehtolitraa viiniä, jota ei pidetä kaupan missään muodossa.
2. Kun käytetään 1 artiklan 2 kohdassa tarkoitettua mahdollisuutta, on 1 kohdassa tarkoitetun tuotantoilmoituksen sisällettävä kunkin sadonkorjaajan tilalta saadun tuotoksen hehtaaria kohti määrittämistä koskevat tiedot.
3. Jos luonnolliset henkilöt tai oikeushenkilöt taikka näiden ryhmittymät ostavat viiniä alempaa jalostusastetta olevia tuotteita, jotka ne myyvät viinintuottajille ennen 5 artiklassa tarkoitettuja päivämääriä, jäsenvaltioiden on toteutettava tarvittavat toimenpiteet, jotta viinintuottajat saavat ne tiedot, jotka heidän on merkittävä 1 kohdassa säädettyyn ilmoitukseen, erityisesti käytettyjen tuotteiden sadon hehtaaria kohti.
3 artikla
Kolmansille osapuolille muita tuotteita kuin viiniä toimittaneiden sadonkorjaajien on ilmoitettava näiden tuotteiden vastaanottajalle kirjallisena, jäsenvaltioiden vahvistamina määräaikoina satoilmoituksissaan esitetyt kyseisten tuotteiden tuotokset hehtaaria kohti. Nämä määräajat takaavat, että tuotantoilmoituksen tekemiseen velvoitetut tuottajat saavat edellä mainitun ilmoituksen hyvissä ajoin.
4 artikla
1. Luonnollisten henkilöiden ja oikeushenkilöiden tai näiden ryhmittymien, yksityisiä kuluttajia ja vähittäiskauppiaita lukuun ottamatta on tehtävä vuosittain jäsenvaltioiden nimeämille toimivaltaisille viranomaisille varastoilmoitus tiivistetyistä rypälemehuista, puhdistetuista tiivistetyistä rypälemehuista ja viineistä, jotka ovat heidän hallussaan 31 päivänä elokuuta.
Sellaiset jäsenvaltiot, joiden viinintuotanto ei ole suurempi kuin 25 000 hehtolitraa vuodessa, voivat kuitenkin vapauttaa muut pieniä varastoja hallussaan pitävät kauppiaat kuin vähittäiskauppiaat ensimmäisessä alakohdassa säädettyjen ilmoitusten tekemisestä, jos toimivaltaiset viranomaiset pystyvät toimittamaan komissiolle tilastollisen arvion mainituista jäsenvaltiossa hallussa pidetyistä varastoista.
2. Edellä 1 kohdassa säädetyn ilmoituksen on sisällettävä vähintään liitteessä I olevan taulukon C tiedot.
3. Vähittäiskauppiaina pidetään 1 kohdan mukaisesti sellaisia muita luonnollisia henkilöitä ja oikeushenkilöitä tai näiden ryhmittymiä kuin suurten viinimäärien varastointiin ja käsittelemiseen varustettujen laitosten käyttäjät, jotka harjoittavat ammattimaisesti kauppiastoimintaa, johon kuuluu viinin myynti kuluttajalle pieninä erinä.
Kunkin jäsenvaltion on määritettävä ensimmäisessä alakohdassa tarkoitetut määrät siten, että ne ottavat huomioon erityisesti kaupan ja jakelun erityispiirteet.
5 artikla
1. Edellä 1 ja 2 artiklassa tarkoitetut ilmoitukset on tehtävä viimeistään 15 päivänä joulukuuta. Jäsenvaltiot voivat kuitenkin vahvistaa aiemman päivämäärän tai aiempia päivämääriä. Lisäksi ne voivat vahvistaa päivämäärän, jona hallussa olevat määrät otetaan huomioon ilmoitusten laatimisessa.
2. Edellä 4 artiklassa säädetyt ilmoitukset 31 päivänä elokuuta hallussa pidetyistä määristä tehdään viimeistään 7 päivänä syyskuuta.
II OSASTO
Jäsenvaltioiden toimittamat tiedot
6 artikla
1. Jäsenvaltioiden on arvioitava alueellaan ennakoitavissa oleva pöytäviinien, tma-laatuviinien ja muiden viinien tuotanto kunkin viinivuoden alussa. Niiden on ilmoitettava komissiolle ennen 20 päivää syyskuuta tämän arvioinnin tulokset liitteessä II olevan taulukon A muodossa.
Jäsenvaltioiden on ilmoitettava komissiolle ensimmäisessä alakohdassa säädetyssä muodossa viinintuotannon korjatut arviot ennen 15 päivää lokakuuta ja 10 päivää marraskuuta.
2. Jäsenvaltioiden on arvioitava alueeltaan saatujen pöytäviinien tuotannon tuotos hehtaaria kohti.
Niiden on ilmoitettava komissiolle ennen 20 päivää tammikuuta tämän arvioinnin tulokset seuraavien tuotosluokkien mukaan:
P enintään 45 hehtolitraa hehtaaria kohti,
P enemmän kuin 45 hehtolitraa hehtaaria kohti ja enintään 70 hehtolitraa hehtaaria kohti,
P enemmän kuin 70 hehtolitraa hehtaaria kohti ja enintään 90 hehtolitraa hehtaaria kohti,
P enemmän kuin 90 hehtolitraa hehtaaria kohti ja enintään 110 hehtolitraa hehtaaria kohti,
P enemmän kuin 110 hehtolitraa hehtaaria kohti ja enintään 140 hehtolitraa hehtaaria kohti,
P enemmän kuin 140 hehtolitraa hehtaaria kohti ja enintään 200 hehtolitraa hehtaaria kohti,
P enemmän kuin 200 hehtolitraa hehtaaria kohti.
7 artikla
Jäsenvaltioiden on laadittava I osastossa tarkoitettujen ilmoitusten mallilomakkeet ja varmistettava, että nämä lomakkeet sisältävät ainakin liitteessä I olevien taulukoiden tiedot.
Edellä mainittujen lomakkeiden ei tarvitse sisältää nimenomaista viittausta hehtaarituotokseen, jos jäsenvaltio voi saada tämän tiedon tarkasti muista ilmoituksessa olevista tiedoista erityisesti tilan tuotantoalasta ja kokonaissadosta.
Ensimmäisessä alakohdassa tarkoitetut ilmoitukset keskitetään kansalliselle tasolle.
Jäsenvaltioiden on toteutettava näiden ilmoitusten paikkansapitävyyden takaavat valvontatoimenpiteet.
Niiden on annettava nämä toimenpiteet tiedoksi komissiolle ja lähetettävä tälle ensimmäisen alakohdan mukaisesti laaditut mallilomakkeet.
8 artikla
1. Yhteenveto 1 ja 2 artiklassa säädetyistä ilmoituksista on toimitettava komissiolle liitteen II taulukossa B säädetyssä muodossa:
P viimeistään 15 päivänä tammikuuta Ranskan ja Luxemburgin osalta,
P viimeistään 15 päivänä helmikuuta muiden jäsenvaltioiden osalta.
2. Yhteenveto 4 artiklassa säädetyistä ilmoituksista on toimitettava komissiolle ennen 30 päivää marraskuuta liitteessä II olevassa taulukossa C säädetyssä muodossa.
3. Jäsenvaltioiden on toimitettava komissiolle ennen 15 päivää helmikuuta 6 artiklan 2 kohdassa säädettyjä tuotannon tuotosluokkia noudattaen tehdyn erittelyn lopulliset tulokset.
9 artikla
Jäsenvaltioiden on ilmoitettava komissiolle kaikki tärkeät uudet seikat, jotka saattavat muuttaa huomattavasti kuluneiden vuosien lopullisten tietojen perusteella tehtyä saatavilla olevaa erien arviointia.
III OSASTO
Yleiset säännökset
10 artikla
Tilastollisen käytön lisäksi ensimmäisessä osastossa tarkoitettuja tietoja käytetään asetuksia (ETY) N:o 822/87 ja (ETY) N:o 823/87 sovellettaessa.
Erityisesti tuotannon jakamista pöytäviineihin, tma-laatuviineihin ja muihin viineihin koskevat tiedot määrittävät tuottajille mainittujen asetusten soveltamisesta johtuvat oikeudet ja velvollisuudet.
11 artikla
1. Sato-, tuotanto- ja varastoilmoitusten tekemiseen velvoitetut henkilöt, jotka eivät ole tehneet näitä ilmoituksia 5 artiklassa säädettyinä määräpäivinä eivät voi hyötyä asetuksen (ETY) N:o 822/87 32, 34, 38, 41, 42, 45 ja 46 artiklassa säädetyistä toimenpiteistä.
2. Sato-, tuotanto- ja varastoilmoitusten tekemiseen velvoitetut henkilöt, jotka ovat tehneet jäsenvaltioiden toimivaltaisten viranomaisten vajavaisiksi tai virheellisiksi toteamia ilmoituksia, voivat hyötyä 1 kohdassa mainituista toimenpiteistä ainoastaan, jos puuttuvat tai virheelliset tiedot eivät ole välttämättömiä kyseisten toimenpiteiden oikein soveltamiselle.
3. Edellä 1 ja 2 kohdassa tarkoitettu hyötymättä jääminen koskee samana viinivuonna artiklan 1 kohdassa tarkoitetun ilmoitustentekopäivän jälkeen sekä seuraavan viinivuoden aikana päätettyjä toimenpiteitä.
4. Jos 1 ja 2 kohdassa tarkoitettujen ilmoitusten puuttuminen tai niiden vajavuus tai epätäsmällisyys huomataan vasta asetuksen (ETY) N:o 822/87 32, 34, 38, 41, 42, 45 ja 46 artiklassa säädettyjen toimenpiteiden soveltamisen jälkeen, perii interventioelin takaisin aiheettomasti maksetut määrät.
12 artikla
1. Edellä 1 artiklassa tarkoitettu ilmoitukseen merkittävä ala on tuotannossa käytettävän viinitilan ala.
2. Edellä 1 artiklan 2 kohdassa säädettyihin ilmoituksiin merkittävä tuotos hehtaaria kohti määritetään kunkin liitteen I taulukossa A olevien viinitilaluokkien osalta laskemalla korjattujen viinirypäleiden kokonaismäärän ja niiden 1 kohdassa säädetyn alkuperäalan suhde.
Kuitenkin niissä jäsenvaltioissa, joissa viininviljelyaloja ei ole jaoteltu ensimmäisessä alakohdassa tarkoitettuihin viinitilaluokkiin, satoilmoitukseen merkittävä tuotos hehtaaria kohti on ilmoituksen tekijän tilalta saatu keskituotos.
3. Jäsenvaltion toimivaltaisen viranomaisen on arvioitava pöytäviinimäärät, joita koskevat tuotantoilmoitukset eivät sisällä saadun tuotoksen hehtaaria kohti määrittämisen mahdollistavia tietoja, eivätkä ne saa olla milloinkaan pienempiä kuin sen alueen keskituotos, jolla viiniyttäminen tapahtui.
Asetuksen (ETY) N:o 822/87 39 artiklassa säädettyyn pakolliseen tislaukseen toimitettava tuotannon määrä, joka on saatu edellä mainittua tuotosmäärää soveltamalla, lisätään 50 prosentilla, sanotun kuitenkaan rajoittamatta kansallisten seuraamusten soveltamista.
13 artikla
Edellä 1, 2 ja 4 artiklassa säädettyihin ilmoituksiin merkittävät tuotemäärät ilmaistaan viinihehtolitroina. Edellä 2 ja 3 artiklassa tarkoitetuissa ilmoituksissa olevat tiivistettyjen rypälemehujen ja tislaamalla väkevöityjen tiivistettyjen rypälemehujen määrät ilmaistaan hehtolitroina näitä tuotteita.
Muut tuotteet kuin viini muutetaan viinihehtolitroiksi jäsenvaltioiden vahvistamien kerrointen avulla. Nämä kertoimet voivat vaihdella tuotantoalueiden mukaan. Jäsenvaltioiden on annettava ne tiedoksi komissiolle yhtä aikaa 8 artiklassa säädetyn yhteenvedon kanssa.
Edellä 2 artiklassa säädettyyn tuotantoilmoitukseen merkittävä viinimäärä on tärkeimmällä alkoholikäymisellä saatu kokonaismäärä mukaan lukien viinisakka.
14 artikla
Laadittaessa 1 ja 2 artiklassa säädettyjä ilmoituksia "muilla viineillä" tarkoitetaan:
P toisaalta sellaisista lajikkeista peräisin olevia viinejä, jotka eivät ole komission asetuksen (ETY) N:o 3800/81 () liitteessä olevassa viiniköynnöslajikeluokituksessa viininvalmistukseen käytettävänä viinirypälelajikkeena siinä hallintoyksikössä, josta nämä rypäleet on korjattu,
P toisaalta sellaisista lajikkeista peräisin olevia viinejä, jotka ovat asetuksen (ETY) N:o 3800/81 liitteessä olevassa saman hallintoyksikön viiniköynnöslajikeluokituksessa samanaikaisesti viininvalmistukseen käytettävänä viinirypälelajikkeena ja tapauksen mukaan joko syötäviksi tarkoitettuina viinirypälelajikkeina, kuivattavina viinirypälelajikkeina tai viinistä valmistetun tislatun alkoholijuoman valmistukseen käytettävinä viinirypälelajikkeina.
Kuitenkin kun kyseessä on 2 artiklassa tarkoitettu ilmoitus, pidetään ensimmäisen alakohdan toisen luetelmakohdan määritelmän mukaisesti muina viineinä yksinomaan niitä, jotka on tarkoitettu alkuperänimityksellä varustetun viinistä valmistetun tislatun alkoholijuoman valmistukseen tai asetuksen (ETY) N:o 822/87 36 artiklassa tarkoitettuun pakolliseen tislaukseen.
15 artikla
Tämä asetus ei koske niitä jäsenvaltioiden säännöksiä, joiden muodostama sato-, tuotanto- ja varastoilmoitusten järjestelmä edellyttää enemmän tietoa, erityisesti kattaen suuremman määrän henkilöitä kuin 1, 2 ja 4 artiklassa säädetään.
16 artikla
Kreikan sadonkorjaajat, jotka myyvät viinivuosina 1984/1985 P1988/1989 viinirypälesatonsa kokonaisuudessaan, lukuun ottamatta omaan kulutukseensa viiniyttämiään määriä, sen jalostavalle kolmannelle osapuolelle, vapautetaan 1 ja 3 artiklassa säädetyistä velvoitteista.
Jos viinirypäleet myydään ensimmäisen alakohdan mukaisesti, viininvalmistajat saavat toimittajan allekirjoittaman todistuksen, joka koskee kyseisten viinirypäleiden tuotosta hehtaaria kohti.
17 artikla
1. Kumotaan asetus (ETY) N:o 2102/84.
2. Viittauksia 1 kohdan nojalla kumottuun asetukseen pidetään viittauksina tähän asetukseen.
Kumotun asetuksen artikloihin tehdyt viittaukset luetaan liitteessä III olevaa vastaavuustaulukkoa noudattaen.
18 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1987.

Labels: 12
17
6